న్యూఢిల్లీ: హ్యాట్రిక్ విజయాలతో దూసుకెళ్తున్న టీమిండియా మహిళా క్రికెట్ జట్టు బుధవారం మరోసారి సత్తా చాటుకుంది. ఐసీసీ మహిళా ప్రపంచకప్లో భాగంగా శ్రీలంకపై జరిగిన మ్యాచ్లో విజయం సాధించి... వరుసగా నాలుగో వన్డేలో జయకేతనం ఎగురవేసింది. శ్రీలంకపై 16 పరుగులు తేడాతో విజయం సాధించింది. తొలుత బ్యాటింగ్ చేసిన టీమిండియా 8 వికెట్ల నష్టానికి 232 పరుగులు చేసింది.  జట్టు కెప్టెన్ మిథాలీ రాజ్ అద్భుతంగా రాణించి అర్థశతకాన్ని సాధించింది. మొత్తం 71 బంతుల్లో ఆమె చేసిన ఈ అర్ధశతకంలో నాలుగు బౌండరీలున్నాయి. మిథాలీకి ముందు అర్థశతకం సాధించిన దీప్తి శర్మ 78 పరుగులు రాబట్టి శభాష్ అనిపించుకుంది.అంతకుముందు భారత జట్టు ఓపెనర్లు పూనం రౌత్ (16), స్మృతి మంధాన (8) స్వల్ప స్కోర్లకే పెవిలియన్ బాట పట్టారు. 39వ ఓవర్లో కెప్టెన్ మిథాలీ రాజ్ (53) ఎల్బీగా వెనుదిరిగింది. ఆ తర్వాతి బంతికే జులన్ గోస్వామి (9) కూడా అతి తక్కువ స్కోరుకే చమారి ఆటపట్టుకు క్యాచ్ ఇచ్చి ఔటైంది. లంక కెప్టెన్ ఇనోక రణవీర బౌలింగ్లోనే మిథాలీ, జులన్ ఔటయ్యారు. అనంతరం బ్యాటింగ్కు దిగిన హర్మన్ ప్రీత్ కౌర్ (20), వేద కృష్ణమూర్తి (29) వరుస బంతులకు 48వ ఓవర్లో ఔటయ్యారు. 49వ ఓవర్లో మాన్సి జోషి(2) పరుగులకే పెవిలియన్ బాట పట్టింది. సుష్మ 11 పరుగులు సాధించగా, ఏక్తా బిస్త్ పరుగులేమీ లేకుండా నాటౌట్గా మిగిలింది.తర్వాత బ్యాటింగ్ చేసిన శ్రీలంక జట్టు నిర్ణీత 50 ఓవర్లలో 7 వికెట్ల  నష్టానికి 216 పరుగులు చేసింది.  పది పరుగులకే పరేరా గౌతమి బౌలింగ్లో మందనకు క్యాచ్ ఇచ్చి తొలి వికెట్ గా వెనుదిరిగింది. తర్వాత జయంగని (25) నిలకడగా ఆడేందుకు ప్రయత్నించినప్పటికీ.. 57 పరుగుల వద్ద పూనమ్ యాదవ్కి దొరికిపోయింది. అనంతరం ఓపెనర్ హన్సిక 23 ఓవర్లవరకు నిలదొక్కుకుని స్కోరును 70కి చేర్చింది. అయితే 24 ఓవర్లో పూనమ్ బౌలింగ్లో వెనుదిరిగింది. తర్వాత 37 పరుగులు చేసిన సిరివర్దనే, కాంచన (7), ఎస్ఎస్ వీరక్కొడే(12) వరుస ఓవర్లలో వెనుదిరగడంతో శ్రీలంక కష్టాల్లో చిక్కుకుంది. కాగా అప్పటి వరకు ధాటిగా ఆడుతూ వచ్చిన సూరంగిక (61) 47 వ ఓవర్లో కీపర్కి క్యాచ్ ఇచ్చి వెనుదిరిగింది. గౌతమి, పూనమ్ యాదవ్ చెరో రెండు వికెట్లు తీయగా శర్మ, బిస్త్ ఒక్కో వికెట్ తీశారు.కాగా వరుస విజయాలతో భారత జట్టు సెమీస్కు  చేరుకుని సత్తా చాటింది.
newdhilly: hatrick vijayaalato doosukeltunna teamindia mahila cricket jattu budhavaaram marosari satta chaatukundi. icc mahila prapanchakaplo bhagamga srilankapai jarigina matchlo vijayam saadhinchi... varusagaa naalugo vandelo jayaketanam eguravesindi. srilankapai 16 parugulu tedaatho vijayam saadhinchindi. toluta batting chesina teamindia 8 viketla nashtaniki 232 parugulu chesindi.  jattu kepten mithali raj adbhutamgaa raaninchi ardhashatakaanni saadhinchindi. mottam 71 bantullo aame chesina ee ardhasatakamlo naalugu boundariilunnaayi. mithaaleeki mundu ardhashatakam saadhinchina deepti sharma 78 parugulu rabatti sabhash anipinchukundi.antakumundu bhaarata jattu openarlu poonam rauth (16), smruti mandhaana (8) swalpa scorlake pevilian baata pattaaru. 39va ovarlo kepten mithali raj (53) elbiga venudirigindi. aa tarvaati bantike julan goswami (9) kuudaa athi takkuva skoruke chamari aatapattuku catch ichi autaindi. lanka kepten inoka ranaveera boulinglone mithali, julan autayyaaru. anantaram battingku digina harman preet cour (20), vedha krishnamoorthy (29) varusa bantulaku 48va ovarlo autayyaaru. 49va ovarlo mansi joshi(2) parugulake pevilian baata pattindi. sushma 11 parugulu saadhinchagaa, ekta bisth parugulemee lekunda natoutga migilindi.tarvaata batting chesina srilanka jattu nirneeta 50 ovarlalo 7 viketla  nashtaniki 216 parugulu chesindi.  padi parugulake parera gautami boulinglo mandanaku catch ichi toli vicket gaa venudirigindi. tarvaata jayangani (25) nilakadagaa aadenduku prayatninchinappatiki.. 57 parugula vadda poonam yaadavki dorikipoyindi. anantaram openar hansika 23 ovarlavaraku niladokkukuni skorunu 70ki cherchindi. ayithe 24 ovarlo poonam boulinglo venudirigindi. tarvaata 37 parugulu chesina sirivardane, kaanchana (7), ss veerakkode(12) varusa ovarlalo venudiragadamto srilanka kashtaallo chikkukundi. kaga appati varaku dhaatigaa aadutuu vachina suurangika (61) 47 va ovarlo keeparki catch ichi venudirigindi. gautami, poonam yadav chero rendu viketlu teeyagaa sharma, bisth okko vicket teesaaru.kaga varusa vijayaalato bhaarata jattu semisku  cherukuni satta chaatindi.